|  |
| --- |
| ТРАДИЦИОНАЛНИ 28.СТРУЧНИ СУСРЕТИ |

|  |
| --- |
| САВЕЗ УДРУЖЕЊАМЕДИЦИНСКИХ СЕСТАРА ПРЕДШКОЛСКИХ УСТАНОВА СРБИЈЕ |

**РЕЗИМЕ РАДА**

|  |
| --- |
|  Рад приказује истраживачки процес тима медицинских сестара-сарадника за превентивно-здравствену заштиту и негу са фокусом на преурањени пубертет као атипичну и ретку појаву код деце вртићког узраста. Мишљења смо да је потребно овој теми посветити више пажње и дати јој на значају. Пубертет и појаве везане за њега су комбинација низа анатомских и физиолошких промена које укључују убрзање телесног раста и развоја, сазревање гонада и развој секундарних полних карактеристика. Превремени пубертет представља полно сазревање које почиње пре девете године код дечака и пре осме године код девојчица. Постоје два типа овог пубертета, а то су: прави превремени и лажни превремени пубертет. Узроци превременог пубертета, ако изузмемо структурне абнормалности и туморе мозга су: гојазност, храна контаминирана хормонима, нижа порођајна маса, стрес, разне хемикалије, као и отровне честице из ваздуха. Мере превенције које смањују ризик за појаву преурањеног пубертета су: контрола телесне тежине, исхрана по нутритивним стандардима, редовна физичка активност на отвореном која је неопходна за здрав развој, довољна дужина и квалитет сна.Први корак у истраживању подразумевао је детаљно проучавање преурањеног пубертета из домаће и светске стручне литературе. На тај начин смо стекле увид у симптоме, дијагнозу, лечење, као и узроке који су нас највише заинтригирали. Ова тема нас је подстакла на рад, јер смо се у пракси сусреле са појавом преурањеног пубертета код једног детета у нашој Установи. У последњих десет година, нисмо имали децу са оваквом дијагнозом. Приликом истраживачког рада, велику помоћ смо имале од стручне службе Предшколске установе *Чукарица*. Оствариле смо сарадњу са ендокринолозима из Института за здравствену заштиту мајке и детета  *Др Вукан Чупић* и од њих добиле све потребне информације за овај здравствени проблем код деце. Подстакнуте овом темом, на нивоу два вртића одрадиле смо радионице са децом предшколског узраста из едукативног програма *Здрав вртић* у оквиру којих је акценат био на теми: *Раст и развој*. Деца су била веома заинтересована, активно учествовала и своја запажања приказала кроз цртеже.Иако се граница уласка у пубертет из године у годину смањује, ипак је појава преурањеног пубертета у вртићком узрасту несвакидашња. Сазнања до којих смо дошле, желеле смо да поделимо са стручном јавношћу. Овим радом наш пут је тек започет, јер нам је циљ да укажемо на значај и других мање заступљених тема.**Кључне речи***:* пубертет, преурањени пубертет, раст и развој. |

Област подвуците : **Превентивна ЗЗ Нега и ВОР**

Термин стручног скупа : **пролећни** јесењи

Наслов рада: Преурањени пубертет код деце вртићког узраста

Аутор: Бобић Маја, Штрбац Марија, Јовановић Милица

Установа: Предшколска установа Чукарица

Тел. установе: 011 30 58 717

Адреса: Пожешка 28, Београд

e-mail установе: office@pucvila.rs

e-mail аутора или једног аутора: bobicmaja@yahoo.com makistrbac@gmail.com

Начин излагања: **Усмено/ Видео презентација** Постер

За област ВОР до 700 речи, за област ПЗЗ до 500 речи у резимеу.

**ОБРАЗАЦ РЕЗИМЕА, СКЕНИРАН, ОВЕРЕН И ПОТПИСАН ОД СТРАНЕ ДИРЕКТОРА ПУ, ДОСТАВИТИ**

**ЕЛЕКТРОНСКИ** : **komisijavor@gmail.com** **до 1.марта 2025 године.**

За област ПЗЗ **komisijapreventiva@gmail.com** **до 20.марта 2025 године.**